Tomas Švedkauskas

**Tomas Švedkauskas** (g. 1994 m. birželio 22 d.) – Lietuvos futbolininkas, vartininkas, kviečiamas į nacionalinę rinktinę.

## Karjera
### AS Roma
2012 m. žaidėjas buvo nupirktas Italijos „AS Roma“ klubo už 1 mln. litų.

### FK Trakai
2018 m. grįžo į Lietuvą ir tapo FK Trakai nariu.

### Lommel SK
2019 m. vasarą Belgijos „Lommel SK“ klubas perpirko žaidėjo kontraktą. 

2021 m. vasarą baigėsi kontraktas ir žaidėjas tapo laisvuoju agentu. 

T. Švedkauskas dalyvavo Nyderlandų Go Ahead Eagles peržiūroje, tačiau nesėkmingai.

### DFK Dainava
2021 m. spalio 10 d. pranešta, kad žaidėjas grįžta į Lietuvą ir atstovaus „Dainavos“ klubui. 2021 m. spalio 16 d. debiutavo A lygoje rungtynėse prieš „Džiugo“ klubą.

### FK Sūduva
2021 m. gruodžio mėn. pranešta, kad žaidėjas keliasi į „Sūduvos“ klubą. Pirmasis kovos krikštas buvo Supertaurės rungtynėse prieš Vilniaus „Žalgirį“. Pagrindinis rungtynių laikas baigėsi nulinėmis lygiosiomis 0:0, o baudinių serijoje, savo meistriškumą parodė „Sūduvos“ vartininkas Tomas Švedkauskas, kuris atmušė net tris žalgiriečių smūgius. Buvo pripažintas naudingiausiu rungtynių žaidėju.

2022 m. kovo 6 d. oficialiai debiutavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis.

### FC Hegelmann
2023 m. sausio 12 d. tapo žinoma, kad pasirašė sutartį su Kauno rajono „Hegelmann“.

2023 m. kovo 4 d. debiutavo A lygos rungtynėse prieš DFK Dainava. „Hegelmann“ klubas nugalėjo varžovus rezultatu 3;0.

Sezono pirmoje pusėje buvo pagrindiniu vartininku, o Rodrigo Martins Josviaki pasirodydavo epizodiškai. Vasarą prie klubo prisijungė Vincentas Šarkauskas, tapęs pagrindiniu vartininku. Švedkauskas antroje 2023 m. sezono pusėje buvo Hegelmann B komandos pagrindiniu vartininku. 2023 m. gruodžio 12 d. paskelbta, kad vartininkas palieka klubą.

### „Panevėžio“ klubas
2023 m. gruodžio 29 d. pranešta, kad vartininkas atstovaus „Panevėžio“ klubui.

2024 m. gegužės 18 d. debiutavo A lygos rungtynėse prieš FC Hegelmann. Šiame susitikime Tomas Švedkauskas į aikštę buvo mestas po to, kai 61 min. Vytautas Černiauskas prasileido įvartį. Pačioje susitikimo pabaigoje Matas Vareika suklaidino Tomą Švedkauską ir pelnė įvartį. Varžovai nugalėjo panevėžiečius rezultatu 2-0.

2024 m. birželio 4 d. treniruotės metu Tomas Švedkauskas patyrė traumą. Vėliau tapo žinoma, kad įtrūko Achilo sausgyslė, o trečiadienį buvo atlikta operacija.

2024 m. gruodžio 28 d. paskelbta, kad futbolininkas palieka klubą ir karjerą tęs kitame klube.

### „Kauno Žalgirio“ klubas
2024 m. gruodžio 28 d. paskelbta, kad atstovaus „Kauno Žalgirio“ klubui.

2025 m. gegužės 4 d. debiutavo A lygos rungtynėse prieš FK Riteriai. Kauniečiai nugalėjo varžovus rezultatu 3-1.

## Statistika
; A lygos statistika

## Karjera rinktinėse
; jaunimo rinktinės
Rungtyniavo Lietuvos jaunimo rinktinėse. 
; nacionalinė rinktinė
Lietuvos nacionalinėje rinktinėje debiutavo 2018 m. birželio 8 d. draugiškose rungtynėse prieš Irano rinktinę. 
: Lietuviai pralaimėjo rezultatu 0-1.

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

;  su Panevėžys
*  Supertaurės laimėtojas: 2024 m.

;  su FK Sūduva 
*  Supertaurės laimėtojas: 2022 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive